खरगोश और कछुवा खरगोशः कछुवा, तुम धीरे चलत हो। हाली हाली नाइ चल सकत हो।
कछुवाः हमार चलाइ अइसेन है। हम अइसेन चलित हन।
खरगोशः तुमरे जस जानवर नाइ देखा। मध्धिम चले वाला।
कछुवः जानवर एकै जस नाइ होत है। सब अलग अलग होत है।
खरगोशः एक्‍कै जस नाइ होत पर। तुमरे जस आलसी कोई नाई है। परे रहत हो। चल नाइ पावत हो।
कछुवाः अच्छा दउड प्रतियोगिता करो। देखि जीत पइहो हमसे। देखि आज को जीती।
खरगोशः हा, हा, हा।
कछुवाः अब हँसयवाली कउन बात है। चलो करो।
खरगोशः हमसे तुम प्रतियोगिता करि हो। चलो ठीक है। देखि कतना दम है तुमरेमा।
खरगोश और कछुवा साथेन
साथै दौडत है। खरगोश ज्यादा आगे पहुँचगा। कछुवा धीरे धीरे दौडत है।
खरगोश सोचत है। कछुवा भी बेकारमा दौड लगावत है। हम तो पहुँचे लागे हन। अब उ आई तो कब आई।
ही, ही, ही, ही।
उधर कछुवा सोचत है।
खरगोश से का हार जीत।
हमका वहरै जायक रहा। आरामसे धीरे धिरे जाइबे।
खरगोश सोचिस। कछुवा जब तलुक हिंया पहुँची। तबतक एक छिन सोइबे। और नीन्‍द
भी पुरा होइ जाई।
कछुवा देखिस खरगोश सोवत है। तौ मनमा सोचिस। खरगोश तो निदान है। अब हम हाली हाली चली। उससे आगे निकर जाइ।
खरगोश सोवत रहिगा। कछुवा धिरे धिरे चलत गवा। जीतकय करीब पहुचत गा। आखिरमा पहुँचे लाग।
खरगोश सोइके जागा। तबतक कछुवा जीतगा रहा।
कछुवाः बडे आए रहे दउड लगावै। हमहिन पहिले जीतेन। तुम हार गएव।
ऊ दिन खरगोश कुछु सिखिस।
कभी घमन्ड ना करेक चाही।
दुसरेका कमजोर ना ठानेक चाही। जीते खात्तिर मिहिनेत करेक चाही।